शोभायात्रा में सजी झांकियों ने मन मोहा, पुष्पवर्षा से स्वागत
फलौदी| दशनामगोस्वामी समाज फलौदी की ओर शुक्रवार को फलौदी में भगवान दत्तात्रेय की जयंती महोत्सव हर्षोल्लास से मनाया गया। जयंती के अवसर पर शिव वाटिका स्थित समाज के समाधि स्थल से शोभायात्रा निकाली गई। जो शहर के राईकाबाग से होते हुए स्टेशन रोड से कचहरी रोड, जयनारायण व्यास सर्किल से भैया नदी, त्रिपोलिया बाजार से सदर बाजार, किला क्षेत्र होते हुए पुन: शिव वाटिका में संपन्न हुई। शोभायात्रा में घोड़े पर सवार बाबा रामदेव की झांकी लोगों के आकर्षण का केंद्र बनी रही। वहीं शोभायात्रा में महादेव की झांकी, कृष्ण भगवान की झांकी ने भी लोगों को मन मोह लिया। शोभायात्रा का लोगों ने जगह-जगह पुष्पवर्षा करके स्वागत किया। सुबह भगवान दत्तात्रेय की पूजा-अर्चना की गई। जयंती के अवसर पर रात्रि में गुरुवार को भजन संध्या का आयोजन किया गया। इसमें भजन कलाकारों ने स्वर लहरियां बिखेरी।
गोस्वामीसमाज के चुनाव संपन्न : दशनामगोस्वामी समाज की शुक्रवार को दत्तात्रेय जयंती के अवसर पर शुक्रवार को शिव वाटिका से समाज के समाधि स्थल पर आमसभा का आयोजन किया। इस अवसर पर समाज के प्रदेशाध्यक्ष बाबूलाल भारती का माल्यार्पण शाल ओढ़ाकर अभिनंदन किया गया। इस दौरान समाज के नवयुवक मंडल के चुनाव हुए। इसमें फलौदी गोस्वामी समाज की उपस्थिति में अध्यक्ष, सचिव कोषाध्यक्ष निर्विरोध चुने गए। कार्यकारिणी में तिलोकपुरी अध्यक्ष, माणकपुरी सचिव हितेशपुरी गोस्वामी कोषाध्यक्ष सर्व सम्मति से निर्विरोध चुने गए। इस अवसर पर नवनिर्वाचित पदाधिकारियों का स्वागत किया गया। इस दौरान कोषाध्यक्ष द्वारा समाज का पूर्व को लेखा-जोखा प्रस्तुत भी किया गया।
पीपाड़शहर| दशनामगोस्वामी समाज जोजरी मंडल कार्यकर्ताओं तथा गोस्वामी समाज के गणमान्य व्यक्तियों की ओर से दत्तात्रेय जयंती धूमधाम से मनाई गई। कार्यकारिणी के कार्यकर्ता श्रवण पुरी रूपनगर ने बताया कि जोधपुर रोड स्थित समाज के छात्रावास स्थल पर जयंती कार्यक्रम आयोजित किया गया। कार्यक्रम में जोजरी मंडल अध्यक्ष गज पुरी भुंडाना, उपाध्यक्ष मोहन पुरी लांबा, कोषाध्यक्ष श्रवण पुरी, भीखा पुरी साथीन, भंवर गिरि खांगटा, शंकर गिरी बागोरिया, विशन पुरी, गुलाब पुरी, सोहन पुरी, आशु पुरी, केवल गिरी, ढगल गिरी, जगदीश गिरि, सुमेर गिरी, मोहन पुरी, चेतन भारती सहित समाज के कई गणमान्य व्यक्ति उपस्थित थे।
hin_Deva hin_Deva hin_Deva hin_Deva